PATVIRTINTA

 Jonavos lopšelio-darželio „Žilvitis direktorės

 Vitalijos Jagelavičienės

 2021 m.sausio 27 d.

 Įsakymu Nr.

**RESPUBLIKINIŲ IKIMOKYKLINIO IR PRIEŠMOKYKLINIO AMŽIAUS VAIKŲ VARŽYTUVIŲ „O TAI BUVO, TAI NUTIKO...“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinių ikimokyklinio ir priešmokyklinio amžiaus vaikų varžytuvių „O tai buvo, tai nutiko...“ (toliau-varžytuvės) nuostatai reglamentuoja tikslus, uždavinius, dalyvius ir organizavimo tvarką.
2. Varžytuves organizuoja Jonavos vaikų lopšelis-darželis „Žilvitis“ (toliau-darželis), A.Kulviečio g. 12, LT-55214, Jonava, tel. (8349) 65085, el.p. zilvitis@meganet.lt.
3. Varžytuvėmis siekiama puoselėti gimtąją kalbą, etninę kultūrą, tautosaką. Tautosakos kalba- turtinga, vaizdinga, skambi, per ilgą laiką nugludinta, nušlifuota, išpuoselėta- lengvai pasiekia vaiko sąmonę. Liaudies kūryba dabar labiau suprantama kaip estetinė vertybė, meninis palikimas, bet ji gali turėti ir antrąjį gyvenimą. Juolab, kad ikimokyklinis amžiaus tarpsnis-sensityvus periodas vaikų kalbai ir jų asmenybės visapusiškam formavimuisi, kai vaikai suvokia, išgyvena, giliau įsimena liaudies kūrybą ir ją noriai pritaiko atitinkamais atvejais. Juoktis – vienas iš nuostabiausių žmogaus sugebėjimų, todėl artėjant Melagių ir juokų dienai, – balandžio 1-ajai,- kviečiame prisiminti melų ir juokų pasakas.
4. Varžytuvių nuostatai skelbiami Jonavos vaikų lopšelio-darželio „Žilvitis“ tinklapyje, adresu [www.zilvitis.jonava.lm.lt](http://www.zilvitis.jonava.lm.lt), tinklapyje [www.ikimokyklinis.lt](http://www.ikimokyklinis.lt), Facebook grupėje Auklėtoja auklėtojai.

**II SKYRIUS**

**TIKSLAS IR UŽDAVINIAI**

1. Skatinti vaikų kūrybiškumą ir saviraišką, panaudojant etninio ugdymo(si), meninės raiškos ir kalbos lavinimo aktyviuosius metodus.
2. Uždaviniai:
	1. Tyrinėti kuo daugiau linksmų, melų pasakų, įžvelgti jų auklėjamąją prasmę.
	2. Lavinti ugdytinių kalbinę klausą ir tartį, mankštinti liežuvį.
	3. Skatinti vaikų aktyvumą, kūrybiškumą, įspūdžių, supratimo, jausmų patirties reiškimą meninės raiškos būdais.
	4. Tenkinti vaikų bendravimo poreikį, plėsti jų patirtį, komandinio darbo įgūdžius.
	5. Apibendrinti filmuotus ugdomosios veiklos pavyzdžius, pristatyti juos šalies pedagogų bendruomenei.

**III SKYRIUS**

**DALYVIAI**

1. Varžytuvėse kviečiami dalyvauti šalies ikimokyklinio ir priešmokyklinio ugdymo įstaigų pedagogai ir vaikai.

**IV SKYRIUS**

**VARŽYTUVIŲ ORGANIZAVIMAS IR TRUKMĖ**

1. Varžytuvėse dalyvaujančioje įstaigoje mokytojai, švietimo pagalbos specialistai organizuoja ugdymo (si) veiklas į kurių ugdymo turinį integruojamas tautosakinių ar vaikų kūrybos melų – juokų pasakų inscenizavimas.
2. Pasakaičių inscenizavimas ir filmavimas vykdomas varžytuvėse dalyvaujančių įstaigų aplinkoje nuo 2021-02-02 iki 2021-03-05.
3. Dalyviai, pasirinkę pasakaites, jas inscenizuoja pasitelkdami įvairius meninės raiškos būdus ir priemones, jas nufilmuoja ir siunčia elektroniniu paštu *zilvitis.projektai@gmail.com* (jei talpa per didelė, galite naudotis wetransfer.com nemokama persiuntimo programa, filmukui iki 2 GB) iki 2021-03-12, kartu su dalyvio anketa (priedas Nr.1).
4. Filmuko trukmė nuo 2 min. iki 4 min.
5. Bus sudarytas dalyvių filmuotos medžiagos katalogas.

**V SKYRIUS**

**ORGANIZATORIAI IR RENGĖJAI**

1. Varžytuves organizuoja darželio darbo grupė: pavaduotoja ugdymui Jurgita Petronytė, priešmokyklinio ugdymo mokytojos metodininkės Virginija Jankauskienė ir Inga Kabakaitė, ikimokyklinio ugdymo vyresnioji mokytoja Jovita Pravackienė, ikimokyklinio ugdymo mokytoja Jelena Bastakienė, meninio ugdymo mokytoja Regina Jegorovienė.
2. Varžytuvių koordinatorė – direktorė Vitalija Jagelavičienė.

**VI SKYRIUS**

**DALYVIŲ APDOVANOJIMAS**

1. Visi varžytuvių dalyviai bus apdovanoti organizatorių padėkos raštais. Bus paruošta direktorės pažyma.

**VII SKYRIUS**

**BAIGIAMOSIOS NUOSTATOS**

1. Dėl detalesnės informacijos maloniai prašome rašyti el.paštu virg.jankauskiene@gmail.com arba skambinti tel.861517746.
2. Varžytuvių dalyviai, pateikdami dalyvio anketą, patvirtina sutikimą dėl ugdytinių asmens duomenų ir vaizdo įrašo skelbimo, vykdant renginio sklaidą.
3. Organizatoriai pasilieka teisę keisti projekto sąlygas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Respublikinių ikimokyklinio

ir priešmokyklinio amžiaus vaikų

varžytuvių „O tai buvo, tai nutiko...“

**Priedas Nr. 1**

**DALYVIO ANKETA**

|  |  |
| --- | --- |
| **Ugdymo įstaigos pavadinimas** |  |
| **Dalyvio (-ių) vardas (-i), pavardė (-s), amžius** |  |
| **Pasirinktos (sukurtos) pasakaitės pavadinimas** |  |
| **Mokytojo vardas, pavardė, kontaktai (el.p., tel.nr.)** |  |